Selv om Khamis aldri ble stilt til ansvar i norsk rett, ble det rettsoppgjør for de ansatte i Kredittkassen som hadde bistått ham i å utføre bedrageriene. Banksjef Magnus Jespersen ble i Skien og Porsgrunn Byrett dømt til seks års fengsel for grov økonomisk utroskap, mens depotsjef Torild Aarnes fikk fem og et halvt års fengsel. Begge fikk imidlertid sine dommer betydelig redusert i ankebehandlingen i lagmannsretten.